**Több választási lehetőség és új elismerések a Vredestein téligumiabroncs-kínálatával kapcsolatban**

***A 23 új méretben elérhető Wintrac és Wintrac Pro gumiabroncsok elismerést kaptak „példaértékű” teljesítményük miatt***

Az Apollo Tyres idén jelentős mértékben bővíti a díjnyertes Vredestein téli gumiabroncsainak kínálatát azáltal, hogy termékeit 23 új méretben teszi elérhetővé. A 15 és 22 hüvelyk közötti átmérőtartományban elérhető új gumiabroncsok használhatók kompakt autókon, családi autókon és SUV-okon (Wintrac), illetve nagy teljesítményű autókon és SUV-okon (Wintrac Pro). Az új termékek bevezetése nyomán a Vredestein téli kínálata számos új elismerést is besöpört vezető európai abroncstesztelőktől.

A Vredestein Wintrac legújabb, 11 új méretben bemutatásra kerülő változatát úgy tervezték, hogy magabiztos vezetési élményt lehetővé tevő tapadást biztosítson a havas és jeges utakon. A 15 és 16 hüvelykes kerekekhez elérhető Wintrac új generációs, nagy sűrűségű szilika keverékkel készül, mely akár további 10 000 km-rel is képes meghosszabbítani az abroncsélettartamot az előző generációs gumiabroncshoz képest. A vízen való felúszás elkerülésével kapcsolatos jellemzők 10%-kal javultak a továbbfejlesztett futófelület-kialakításnak köszönhetően, valamint 5%-kal nagyobb gumifelület érintkezik az úttal, ami jelentősen javítja a tapadást a nedves és havas útfelületeken.

A legzordabb időjárási körülmények között, akár 300 km/h-s sebességig páratlan teljesítményt nyújtó Vredestein Wintrac Pro kínálat idén 12 új mérettel bővült a 17 és 22 hüvelyk közötti átmérőjű kerekek esetén. Az elődjéhez képest a legújabb Wintrac Pro 15%-kal jobb kezelhetőséget kínál havas úton, 10%-kal jobb fékezési jellemzőkkel bír nedves úton, és a legtöbb méret esetén „Y” sebességindexszel rendelkezik.

**Dobogós helyek a legrangosabb téligumiabroncs-teszteken**

A Wintrac és a Wintrac Pro is kivételesen jól teljesített számos, vezető szakértői csoportok által elvégzett abroncsteszten, ami alátámasztja az Apollo Tyres által forgalmazott Vredestein termékek szélsőséges körülmények között tanúsított kiválóságát.

Az *Autobild legnagyobb*, 50 termék bevonásával elvégzett téligumiabroncs-tesztjén a Wintrac összetettben a harmadik helyet szerezte meg. A gumiabroncs külön dicséretet kapott „a meggyőző átfogó teljesítménye miatt, nevezetesen, hogy nedves és száraz útfelületeken is dinamikus vezetési jellemzőket biztosít, pontos kormányreakciók és alacsony gördülési ellenállás mellett.”

A Wintrac az *Auto Motor und Sport* 2021-es téli tesztjén is a harmadik helyen zárt, és a német autós magazin kiemelte a népszerű Vredestein gumiabroncs „teljesítmény-ár” arányát. A Wintrac számos vezető európai abroncsgyártó termékét maga mögé utasította, és „nagyon jó” összesített értékelést kapott.

A Wintrac Pro szintén kapott elismerést a közelmúltban, amikor az összesített eredményeket tekintve harmadik lett az *AutoBild Sportscars* téligumiabroncs-tesztjén, és „példaértékűnek” nevezték „a meggyőző általános teljesítménye miatt”, kiemelve „a nagyon jó téli és nedves körülmények között nyújtott teljesítményét, a nedves és száraz úton való kezelhetőségét és az alacsony árszintjét.”

A Wintrac Pro továbbá összesítésben negyedik lett az *AutoBild Allrad* legutóbbi, téli SUV-abroncsokat próbára tevő tesztjén, ahol az újságírók a „tél specialistájának” nevezték, mely „nedves

és havas utakon is jól teljesít”, valamint szintén megemlítették a „havas és nedves útfelületen egyaránt rövid féktávolságát, a vízen való felúszással szembeni ellenállóságát és alacsony árát.”

Az Európa legnagyobb gépjárműszövetségének számító Allgemeiner Deutscher Automobil-Club (ADAC) és Svájc legnagyobb járműklubja, a Touring Club Suisse (TCS) egy közösen elvégzett teszt során mindkét Vredestein téli gumiabroncsot próbára tette, azok vezetői riválisaival együtt. A Wintrac az összesített eredményeket tekintve a negyedik helyen zárt, jó teljesítményt nyújtva nedves és havas körülmények között, és az első helyet szerezte meg a jégen való tapadás kategóriájában. A TCS tesztelői által a „nagyon ajánlható” kategóriába sorolt Wintrac rendkívül kiegyensúlyozott teljesítményével, tartósságával és a versenytársaihoz képest biztosított alacsony üzemanyag-fogyasztással lenyűgözte a svájci szervezetet. A Wintrac Pro szintén jól teljesített, és dicséretet kapott a havas és jeges úton, valamint a nedves és száraz úton mutatott teljesítménye miatt is. A Wintrachoz hasonlóan az üzemanyag-fogyasztási tesztek során is jól szerepelt.

Az *Auto Zeitung* értékelése alapján a Wintrac Pro túlszárnyalta a többi gumiabroncsot a nedves és jeges körülmények között mutatott teljesítmény szempontjából. A gumiabroncs leginkább azzal nyűgözte le a tesztelőket, hogy havas körülmények között a legjobb tapadási és lassulási eredményeket érte el, illetve nedves útfelületen is kiemelkedően magas tapadási szintet biztosított. A német lap „erősen ajánlott” gumiabroncsnak nevezte a Wintrac Prót, illetve az „ár-teljesítmény arány bajnokának” titulálta.

„A téli szegmensben nagyon komoly verseny zajlik, és a Vredestein termékek továbbra is nagyon keresettek, köszönhetően az innovációnak és a teljesítménynek szentelt folyamatos figyelmünknek, illetve a dizájn és az anyagok terén végzett befektetéseinknek.” – mondta Daniele Lorenzetti, az Apollo Tyres technológiai vezetője. „Ezeket az új gumiabroncsokat úgy terveztük, hogy a legzordabb téli körülményekkel is megbirkózzanak, és nagyon jól esik azt látni, hogy a kutatási és fejlesztési csapatunk erőfeszítéseit a legrangosabb európai abroncstesztelők közül is többen elismerik.”

A Vredestein téligumiabroncs-kínálatával kapcsolatos tovább információkért látogasson el a következő oldalra: https://www.vredestein.hu/car-suv-van/tyre-finder/

*(vége)*

**További részletek:**

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.